CELEX: 62020TN0577
Language: fi
Date: 2020-09-11 00:00:00
Title: Asia T-577/20: Kanne 11.9.2020 – Ryanair v. komissio

23.11.2020   
            
            
               FI
            
            
               Euroopan unionin virallinen lehti
            
            
               C 399/39
            
         
      Kanne 11.9.2020 – Ryanair v. komissio
      (Asia T-577/20)
      (2020/C 399/56)
      Oikeudenkäyntikieli: englanti
      
         Asianosaiset
      
      
         Kantaja: Ryanair DAC (Swords, Irlanti) (edustajat: asianajajat E. Vahida, F. Laprévote, V. Blanc, S. Rating ja I. Metaxas-Maranghidis)
      
         Vastaaja: Euroopan komissio
      
         Vaatimukset
      
      Kantaja vaatii, että unionin yleinen tuomioistuin
      
                  —
               
               
                  kumoaa valtiontuesta SA.55394 (2019/N) – Saksa – pelastamistuki Condorille 14.10.2019 tehdyn Euroopan komission päätöksen (1), ja
               
            
                  —
               
               
                  velvoittaa Euroopan komission korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kantaja esittää kanteensa tueksi viisi kanneperustetta.
      
                  1)
               
               
                  Ensimmäisen kanneperusteen mukaan tuki ei kuulu valtiontuesta rahoitusalan ulkopuolisten vaikeuksissa olevien yritysten pelastamiseen ja rakenneuudistukseen annettujen Euroopan komission suuntaviivojen (2) aineelliseen soveltamisalaan, koska Condorin vaikeudet ovat seurausta mielivaltaisesta kustannusten kohdentamisesta Thomas Cook –ryhmän sisällä.
               
            
                  2)
               
               
                  Toisen kanneperusteen mukaan pelastamistuki ei täytä yhteisen edun mukaisen tavoitteen saavuttamiseen vaikuttamista koskevaa edellytystä. Euroopan komissio teki ilmeisiä arviointivirheitä sekä siltä osin kuin kyse on Saksan itsenäisten matkanjärjestäjien ja matkatoimistojen tarpeista, että siltä osin kuin kyse on ilma-alusten kapasiteetin puutteesta viivästyvien matkustajien kotiuttamiseksi IATA:n talvikaudella, jolle on ominaista kausiluonteinen ylikapasiteetti.
               
            
                  3)
               
               
                  Kolmannen kanneperusteen mukaan Euroopan komissio ei arvioinut, täyttyikö Thomas Cook –ryhmän osalta pelastamistuen ainutkertaisuuden periaate.
               
            
                  4)
               
               
                  Neljännen kanneperusteen mukaan Euroopan komissio laiminlöi muodollisen tutkintamenettelyn aloittamisen vakavista vaikeuksista huolimatta, ja loukkasi kantajan menettelyllisiä oikeuksia.
               
            
                  5)
               
               
                  Viidennen kanneperusteen mukaan Euroopan komissio laiminlöi perusteluvelvollisuutensa.
               
            
         (1)  EUVL 2020, C 294, s. 3.
      
         (2)  Suuntaviivat valtiontuesta rahoitusalan ulkopuolisten vaikeuksissa olevien yritysten pelastamiseen ja rakenneuudistukseen (EUVL 2014, C 249, s. 1).